Í þessari ferð höldum við á vit ævintýranna í Suður-Tíról á Ítalíu og upplifum kynngimagnaða náttúrufegurð Dólómítafjalla sem er sennilega einn frægasti fjallgarður Alpanna . Þarna var kvikmyndin Everest að hluta tekin upp . Brixen , sem er dvalarstaður okkar í ferðinni , er ein af perlum Suður-Tíról í Eisackdalnum . Þarna munu töfrandi skoðunarferðir og notalegar samverustundir mynda skemmtilegt samspil . Við höldum til fjalla , upp í Dólómítafjöllin , þar sem farið er með kláfi upp á Pordoi fjallið en þar er mikilfenglegt útsýni yfir ítölsku , austurrísku og svissnesku Alpana . Glæsta borgin Merano verður sótt heim með sínum skemmtilegu , þröngu götum , yfirbyggðum súlnagöngum , fögrum byggingum og iðandi mannlífi . Við förum upp á Plose fjallið , heimafjall þeirra í Brixen , og í Neustift klaustri bíður okkar vínsmökkun en þeir þekkja vel til vínræktar í héraðinu . Einnig verður komið til höfuðborgarinnar Trento í Trentino héraði og ekið um frægu vínleiðina í Suður-Tíról . Við toppum þessa ferð í bænum St. Ulrich í dalnum Val Gardena sem rómaður er fyrir fegurð og heimsþekkt tréútskurðarlistaverk . Við ferðumst með kláfi upp á Seiser alm sem er hæsta hálendisslétta Evrópu en þaðan er stórkostlegt útsýni yfir tinda Alpafjallanna . Þessir sæludagar enda í heimsborginni Mílanó . Brottför frá Keflavík kl. 7:20 . Mæting í Leifsstöð a.m.k. 2,5 klst. fyrir brottför . Lending í München kl. 13:05 að staðartíma . Nú heldur ferð áfram til Brixen sem er umvafin Alpafjöllunum í Eisackdalnum . Þar verður gist í átta nætur á góðu hóteli í miðbænum . Þar eru inni - og útisundlaug , heilsulind , líkamsrækt , tyrknest bað , sauna og nuddpottur . 22. ágúst | Stutt skoðunarferð um Brixen & frjáls tími Í Brixen , perlu Eisackdalsins , búa u.þ.b. 20.000 manns . Þarna finnast gamlar götur , brýr , kirkjur og söfn sem ásamt umlykjandi vínekrum og aldingörðum gera Brixen að einstaklega heillandi og fallegum stað . Í Brixen mætast árnar Eisack og Rienz . Nú verður farið í stutta skoðunarferð um bæinn og eftir það verður frjáls tími til að kanna líf bæjarbúa á eigin vegum en einnig er upplagt að nota þessa frábæru aðstöðu við hótelið . Dólómítarnir eru án efa einn frægasti fjallgarður Alpanna . Stórbrotin náttúrufegurð , sögulegt mikilvægi og sérstæð menning eru ástæður þess að fjallgarðurinn var tekin á heimsminjaskrá UNESCO . Héðan verður haldið til fjalla og ekið um stórkostlegt landslag Dólómítanna . Farið verður með kláf upp á Pordoi í ca 3.000 m hæð , þaðan er mikilfenglegt útsýni yfir ítölsku , austurrísku og svissnesku Alpana , sem enginn má láta fram hjá sér fara . Einnig verður ekið hjá Rosengarten tindunum sem eru á milli Fassatal dalsins og Tierser dalsins . 24. ágúst | Dagur í töfrandi borginni Meran Í þessari töfrandi og skemmtilegu borg , Meran , mætast ólíkir menningarheimar Ítalíu og Austurríkis og segja má að hér finnist það besta frá báðum löndum . Borgin var áður fyrr höfuðborg Tírólahéraðs í Austurríki en blómatími hennar var á 19. öld . Þá varð bærinn þekktur sem heilsubær en heitar lindir eru á svæðinu . Hér er loftslagið sérlega milt og því eru frjósöm ávaxtahéruð allt í kringum borgina . Miðbærinn er yndislegur , með skemmtilegum , þröngum götum , yfirbyggðum súlnagöngum , glæstum byggingum og iðandi mannlífi . 25. ágúst | Plose heimafjallið , klaustrið Neunstift & vínsmökkun Dýrðarinnar dagur verður á Plose fjalli í dag , heimafjalli þeirra í Brixen sem er 2542 m á hæð . Hótelið og bærinn bjóða öllum frítt með kláfi upp á fjallið þar sem náttúrufegurðin umvefur okkur og ómótstæðilegt útsýni er yfir Eisackdalinn og Alpafjöllin . Fáum okkur létta göngu og njótum friðsældar og fjallanna í allri sinni dýrð . Eftir það verður ekið að Neustift klaustrinu sem var stofnað á 12. öld , með fallegri barokkkirkju , gotneskum krossgangi , kraftaverkabrunni , heilmiklu bókasafni og listasafni . Farið verður í stutta skoðunarferð um klaustrið og einnig þekkja þeir líka til vínræktar hér í klaustrinu og eiga eina mikilvægustu vínekru héraðsins . Eftir stutta skoðunarferð verður farið í skemmtilega vínsmökkun með snarli í vínkjallara klaustursins . 26. ágúst | Trento & vínleiðin í Suður-Tíról Trento borg í Trentino héraði tekur á móti okkur í allri sinni dýrð . Borgin er hrífandi en hún er þekktust fyrir miðalda biskupahöllina Castello del Buonconsiglio með sínum töfrandi freskum . Dómkirkjan með fræga rósaglugganum og glæstar , myndskreyttar byggingar prýða borgina . Á göngu okkar ber margt fyrir augu en eftir stutta skoðunarferð , frjálsan tíma og hádegishressingu kveðjum við borgina . Á leið okkar um frægu vínleiðina í Suður-Tíról umvefur náttúrufegurð og vínakrar okkur á leið um Tramine . Ferðin heldur áfram að Kaltern og vatninu Kalterersee þar sem upplagt er að taka myndastopp . Endum svo á því að aka hjá bænum Eppan og aftur til Brixen . Glæsilegur dagur í bænum St. Ulrich í dalnum Val Gardena ( Grödner dal ) sem rómaður er fyrir fegurð og heimsþekktur fyrir tréútskurðarlistaverk . Einnig er hann fæðingarbær Sigurðar Dementz óperusöngvara og kennara , leikarans Luis Trenker og popptónskáldsins Giorgio Moroder . Eftir ljúfan tíma þar verður farið með kláfi upp á Seiser alm sem er hæsta hálendisslétta Evrópu og tilheyrir Dólómítum Ítalíu . Það er ekki að undra að hluti Everest kvikmyndarinnar hafi verið tekin upp á þessum slóðum . Upplifum þar stórkostlegt útsýni yfir Alpafjöllin en þau eru í senn róandi og endurnærandi . Við gefum okkur góðan tíma til að rölta þar um og auðvitað fáum við okkur hressingu og njótum tilverunnar . 28. ágúst | Frjáls dagur í Brixen Nú verður frjáls dagur til að njóta og næra sál og líkama . Upplagt er að skoða Brixen betur og líta inn á kaupmenn bæjarins sem geta verið ansi líflegir . Einnig er upplagt að nota þá glæsilegu aðstöðu sem hótelið býður upp á . Það er komið að heimferð eftir þessa yndislegu og ljúfu daga í Brixen . Eftir morgunverð munum við aka til heimsborgarinnar Mílanó . Byrjað verður á að fara í stutta skoðunarferð um þessa fögru borg áður en frjáls tími verður gefinn . Þá er hægt að skoða borgina á eigin vegum , t.d. dómkirkjuna sem er eitt af meistaraverkum gotneskrar byggingarlistar . Hægt er að fara upp á þak kirkjunnar en þaðan er fagurt útsýni yfir borgina . Einnig mætti líta inn á kaupmenn borgainnar sem eru ófáir . Upplagt að fá sér hressingu áður en ekið er út á flugvöll í Mílanó . Brottför þaðan kl. 20:40 og lent í Keflavík kl. 22:55 að staðartíma .